**Nakup avdio in video opreme za URSIKS**

**Sklad:** ESRR

**Cilj politike:** CP1: Konkurenčnejša in pametnejša Evropa s spodbujanjem inovativne in pametne gospodarske preobrazbe ter regionalne povezljivosti na področju IKT

**Prednostna naloga:** PN2: Digitalna povezljivost

**Specifični cilj:** RSO1.2: Izkoriščanje prednosti digitalizacije za državljane, podjetja, raziskovalne organizacije in javne organe

**Predvideno trajanje projekta:** 23. 2. 2023 - 31. 12. 2026

**Vrednost projekta:** 219.960,00 EUR (od tega podpora Evropske unije 127.091,79 EUR in nacionalni javni prispevek iz državnega proračuna 92.868,21 EUR)

**Opis upravičenca oz. uporabnika:**

Naloge upravičenca na projektu opravlja Ministrstvo za pravosodje (Služba za koordinacijo in izvajanje projektov), vendar bo uporabnik rezultatov projekta Uprava Republike Slovenije za izvrševanje kazenskih sankcij (URSIKS). Osnovno poslanstvo URSIKS je zagotavljanje izvrševanja kazenskih sankcij, prestajanja pripora, kazni zapora, nadomestnega zapora in vzgojnega ukrepa oddaje mladoletnika v prevzgojni dom, ob čemer se omogoča tudi možnost resocializacije zaprtih oseb v družbo.

**Opis projekta:**

Namen operacije je izboljšanje dostopnosti in učinkovitosti pravosodnih postopkov. Cilj operacije je nakup dodatnih kompletov avdio-video opreme za URSIKS in vzpostavitev nemotenega delovanja sistema izvedbe sodnih obravnav na daljavo. S tem se bo zagotovilo lažje in hitrejše omogočanje izvedbe sodnih obravnav in drugih stikov, zmanjšale se bodo sodne zamude in odpovedi obravnav zaradi logističnih zapletov (primanjkljaj pravosodnih policistov, ki zagotavljajo spremstvo v primeru izvedbe sodnih obravnav na lokacijah), zmanjšali se bodo potni stroški zaradi manjše potrebe po prevozih, zagotovljena bo večja varnost obravnav (manj fizičnih premikov zaprtih oseb in manj opcij za pobege).